**ZMLUVA O  DIELO č. ……….**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**čl. I**

## Zmluvné strany

1.1 Objednávateľ: Obec Hosťová

Zastúpený: Ing. Miroslav Brath

Sídlo: Hosťová 120, 951 02 Pohranice

IČO: 00656143

DIČ: 2021269756

Bankové spojenie: Prima banka a.s.

IBAN: SK65 5600 0000 0009 4904 1001

Telefón/fax: 0904 104376

E-mail: obec@hostova.sk

(ďalej iba „objednávateľ“)

1.2 Zhotoviteľ:

Zastúpený:

IČO:

IČ pre DPH:

Bankové spojenie:

IBAN:

Tel./mobil:

E-mail:

(ďalej iba „zhotoviteľ“)

**Čl. II**

**Východiskové podklady a údaje**

2.1 Podkladom pre uzatvorenie zmluvy je víťazná ponuka úspešného uchádzača - zhotoviteľa.

2.2 Východiskové údaje:

a) názov zákazky: **„Rekonštrukcia kultúrneho domu v obci Hosťová 1. etapa**“,

špecifikácia v prílohe č.1- Ocenený výkaz výmer -rozpočet

b) kultúrny dom v obci Hosťová

c) stavebník – obec Hosťová, Hosťová 120, 951 02, Pohranice

d) zástupca stavebníka poverený na kontrolu stavebných prác: **Ing. Miroslav Brath**

**Čl. III**

**Úvodné ustanovenia**

3.1 Táto zmluva sa uzatvára na základe výzvy na predloženie cenovej ponuky zo dňa 15.03.2022 v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**Čl. IV**

**Predmet plnenia**

4.1 Zhotoviteľ sa zaväzuje realizovať dielo – stavebné práce na predmet zákazky: ***„*Rekonštrukcia kultúrneho domu v obci Hosťová 1. etapa*“.***

Podrobná špecifikácia predmetu zmluvy je uvedená v Prílohe č.1 Ocenený výkaz výmer –

rozpočet. Zhotoviteľ odovzdá predmet plnenia objednávateľovi v stanovenom termíne a to

najneskôr **do 30.09.2022**.

4.2 Zhotoviteľ sa zaväzuje na vlastné náklady vybaviť prípadné povolenia, revízie potrebné k riadnemu užívaniu diela.

4.3 Zhotoviteľ sa zaväzuje vykonať dielo vo vlastnom mene a na vlastnú zodpovednosť.

4.4 Zhotoviteľ zodpovedá v plnom rozsahu za spôsobenú škodu (vrátane škody spôsobenej osobami, ktoré sa podieľajú na plnení predmetu zmluvy na strane zhotoviteľa.

4.5 Objednávateľ sa zaväzuje práce prevziať a zaplatiť za ne dohodnutú cenu podľa článku VI. Práce

sa odovzdajú po predchádzajúcej kontrole zabudovaných materiálov zo strany objednávateľa.

Zabudované materiály a  výrobky budú doložené certifikátom kvality.

**Čl. V**

**Čas plnenia**

5.1 Zhotoviteľ sa zaväzuje odovzdať objednávateľovi stavebné práce v rozsahu uvedenom v čl. IV,

doložené certifikátmi zabudovaných výrobkov.

5.2 Zhotoviteľ začne stavebné práce ihneď po odovzdaní staveniska. Odovzdanie staveniska sa

uskutoční do 30 dní od podpísania Zmluvy o dielo. V prípade, že zhotoviteľ bezdôvodne odmietne

stavenisko prevziať, môže objednávateľ jednostranne odstúpiť od zmluvy.

5.3 Termín dokončenia a odovzdania je **do 30.09.2022.**

Prevzatie prác sa potvrdí a uvedie v „Preberacom protokole“.

5.4 V  prípade, že zhotoviteľ riadne dokončí predmet zmluvy pred termínom dohodnutým v zmluve,

objednávateľ bude povinný predmet zmluvy protokolárne prevziať.

5.5 Dodržanie termínu plnenia zo strany zhotoviteľa je závislé od riadneho a  včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením jeho povinností vyplývajúcich z tejto zmluvy. Po dobu, ktorú trvá omeškanie objednávateľa s poskytnutím spolupôsobenia sa predĺži termín dokončenia prác, pokiaľ začiatok aj koniec tohto omeškania zhotoviteľ oznámi objednávateľovi písomne, a to do 5 dní odo dňa vzniku skutočností zakladajúcich vznik alebo zánik takéhoto omeškania.

**Čl. VI**

**Cena diela**

6.1 Cena diela je dohodnutá zmluvnými stranami v eurách ako cena dohodou v zmysle príslušných

ustanovení zákona č .18/1996 Z.Z o  cenách v  znení neskorších predpisov a podľa ponuky

zhotoviteľa predloženej v procese zadávania zákazky na uskutočnenie stavebných prác.

6.2 **Celková cena spolu s DPH je .......... eur**,

**slovom:.........................................................**

6.3 V cene sú zahrnuté všetky náklady spojené s realizáciou potrebných stavebných prác a likvidáciou

stavebného odpadu. Celková cena sa považuje za nemennú a konečnú.

* 1. V cene podľa tohto článku sú obsiahnuté aj náklady na všetky potrebné potvrdenia a certifikáty.
  2. Položky stavebných prác a dodávok, pri ktorých nie sú uvedené jednotkové ceny, nebudú

objednávateľom uhradené a budú považované za zahrnuté v iných položkách.

* 1. Zhotoviteľ sa zaväzuje, že nezrealizované práce a dodávky odsúhlasené objednávateľom, budú z ceny diela odpočítané a to v cene, v akej sú zahrnuté do rozpočtu.

**Čl. VII**

**Platobné podmienky**

7.1 Predmet zákazky bude financovaný z finančných prostriedkov v rámci implementácie stratégie miestneho rozvoja vedeného komunitou (Stratégia CLLD OZ ŽIBRICA) z Programu rozvoja vidieka SR 2014 – 2020  **opatrenie: 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (mimo Bratislavský kraj) a vlastných finančných prostriedkov.**

7.2 Objednávateľ neposkytne zálohu na stavebné práce. Zhotoviteľ bude fakturovať vykonané

stavebné práce podľa článku VI po ich ukončení a  riadom písomnom prevzatí zrealizovaného diela a po odstránení všetkých vád a nedorobkov zistených v rámci preberacieho konania.

7.3 Objednávateľ sa zaväzuje uhrádzať zhotoviteľovi cenu za vykonané stavebné práce po ich

fyzickom prebratí na základe faktúry vystavenej zhotoviteľom, najneskôr do 30-tich

kalendárnych dní od doručenia faktúry. Financovanie bude bezhotovostným platobným stykom.

Zaplatením faktúry je odpísanie sumy z  bankového účtu objednávateľa v  prospech účtu

zhotoviteľa.

7.4 Faktúra musí obsahovať všetky náležitosti požadované príslušnými právnymi predpismi

(napr. účtovnými, daňovými). Súčasťou faktúry musí byť okrem iného:

- súpis vykonaných prác s  rekapituláciou, krycím listom, potvrdený splnomocnenými osobami

na podpisovanie,

- preberací protokol, potvrdený splnomocnenými osobami na podpisovanie,

- obchodné meno, adresu, IČO, DIČ, objednávateľa a  zhotoviteľa, poradové číslo faktúry,

číslo zmluvy, dátum dodania, dátum vyhotovenia faktúry, dátum splatnosti, cena v  členení

eur bez DPH, DPH, cena v eur s DPH, bankové spojenie, pečiatka a podpis oprávnenej osoby.

**Čl. VIII**

**Záruka za kvalitu diela – zodpovednosť za vady**

8.1 Zhotoviteľ zodpovedá za to, že dielo je vykonané podľa podmienok tejto zmluvy, a že   
 počas záručnej doby bude mať vlastnosti dohodnuté v  tejto zmluve a  bude zodpovedať

kvalitatívnym požiadavkám, ktoré sú stanovené STN.

8.2 Vadou sa rozumie odchýlka v kvalite, rozsahu a  parametroch diela stanovených   
 projektovou dokumentáciou, touto zmluvou a záväznými technickými normami   
 a všeobecnými predpismi. Dielo má tiež vady, ak:

a) vykazuje nedorobky, teda nie je vykonané v celom rozsahu,

b) má právne vady, alebo je zaťažené právami tretích osôb.

8.3 Zhotoviteľ poskytuje objednávateľovi záručnú dobu na stavebné práce a na dodávky v trvaní

**60 mesiacov**  a začína plynúť odo dňa protokolárneho prevzatia diela objednávateľom a neplynie

v čase, kedy objednávateľ nemohol užívať dielo pre vady, za ktoré zodpovedá   
 zhotoviteľ.

8.4 Zmluvné strany sa dohodli pre prípad vady diela, že počas záručnej doby má   
 objednávateľ právo požadovať a zhotoviteľ povinnosť bezplatne odstrániť vady.

8.5 Zhotoviteľ sa zaväzuje začať s odstraňovaním prípadných vád diela do **7**  kalendárnych dní odo

dňa uplatnenia písomnej reklamácie objednávateľom a vady odstrániť v čo najkratšom možnom

čase. Termín začatia a lehotu odstránenia vád dohodnú zmluvné strany   
 písomnou formou.

8.6 Objednávateľ sa zaväzuje, že prípadnú reklamáciu vady diela uplatní bezodkladne po jej   
 zistení písomnou formou. Ak ide o  vadu, ktorá spôsobila na diele vznik havarijného stavu,

zaväzuje sa zhotoviteľ nastúpiť na odstránenie vád do **24 hodín** od ich oznámenia na . tel. č.: ..................

8.7 Zhotoviteľ je povinný odstrániť bez zbytočného odkladu aj také vady, zodpovednosť za   
 vznik, ktorých popiera, ktorých odstránenie však neznesie odklad. Náklady takto   
 vzniknuté budú uhradené na základe vzájomnej dohody zmluvných strán podľa spôsobu   
 tvorby ceny diela, t.j. jednotkové ceny použitých prvkov podľa výkazu výmer   
 a preukázaného množstva vykonaných prác.

**Čl. IX**

**Zmluvné sankcie**

9.1 Zhotoviteľ zaplatí objednávateľovi zmluvnú pokutu vo výške 50.-€ za každý kalendárny deň

Omeškania odovzdania prác podľa čl. IV. V  dohodnutom termíne podľa čl. V., bod 5.3 tejto

zmluvy.

9.2 Ak zhotoviteľ neodstráni drobné vady zistené pri preberacom konaní v dohodnutej lehote, zaplatí

objednávateľovi za každý aj začatý kalendárny deň omeškania odstránenia   
 jednotlivej vady zmluvnú pokutu vo výške 165,- eur.

9.3 Ak zhotoviteľ neodstráni písomne reklamované skryté vady diela zistené počas záručnej

doby v dohodnutej lehote podľa bodu 8.5 a 8.6, zaplatí objednávateľovi za každý aj začatý   
 kalendárny deň omeškania odstránenia reklamovanej vady zmluvnú pokutu vo výške   
 165,- eur.

9.4 V  prípade, že zhotoviteľ do 7 dní od dohodnutého termínu nezačne odstraňovať zistené vady,

objednávateľ má právo odstrániť vady treťou osobou na náklady zhotoviteľa.

9.5 Objednávateľ zaplatí za omeškanie úhrady platieb na základe platobných dokladov uvedených

v čl. VII. tejto zmluvy, za každý prípad a za každý aj začatý kalendárny deň   
 omeškania úrok z omeškania vo výške 0,05 % z dlžnej sumy.

9.6 Uhradením sankcie nie je dotknutý nárok na náhradu škody. Zhotoviteľ sa zaväzuje uhradiť

všetky úradmi vyrubené poplatky a sankcie súvisiace so zmluvným dielom.

**Čl. X**

**Ostatné ustanovenia**

10.1 Zhotoviteľ sa zaväzuje pri vykonávaní prác dodržiavať všeobecne záväzné predpisy,

bezpečnostné predpisy a platné technické normy.

10.2 Ustanovenia, ktoré nie sú obsiahnuté v   tejto zmluve sa budú riadiť všeobecne

platnými ustanoveniami obsiahnutými v Obchodnom zákonníku – zákona č. 513/1991   
 Zb. v platnom znení.

* 1. Zmluvné strany sa dohodli, že zmena ceny predmetu zmluvy je možná iba v prípade zmeny

právnych predpisov upravujúcich výšku sadzby DPH.

* 1. Zhotoviteľ sa zaväzuje, že v prípade, ak ako dodávateľ predmetnej zákazky bude

potrebovať  navýšiť svoje kapacity pre realizáciu predmetnej zákazky, v takomto prípade zamestná

na realizáciu predmetnej aktivity osoby dlhodobo nezamestnané v mieste realizácie predmetnej

zákazky ( obec Hosťová, okres Nitra).

* 1. Forma zamestnania týchto osôb nie je určená, t.j. môže sa jednať o pracovný pomer na kratší

pracovný čas ( na dobu určitú alebo neurčitú ), o dohodu o prácach vykonávaných mimo

pracovného pomeru atď.

* 1. Zhotoviteľ sa zaväzuje strpieť výkon kontroly/auditu súvisiaceho s dodávanými prácami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť.
  2. Za naviac práce s  právom zhotoviteľa na ich zaplatenie sa nebudú považovať také práce

a  výkony, ktoré zhotoviteľ pri spracovaní svojej ponuky mal z  pohľadu svojej odbornosti

zakalkulovať do ceny diela v  rozsahu celého predmetu zmluvy. Takéto práce a  výkony je

zhotoviteľ povinný vykonávať ako súčasť plnenia podľa zmluvy o dielo na vlastné náklady.

* 1. Za práce naviac sa nepovažujú práce, ktoré zhotoviteľ opomenul zahrnúť do kalkulácie

zhotoviteľa alebo neboli uvedené vo výkaze výmer a  zhotoviteľ na ne neupozornil pred

podpisom zmluvy, hoci so zadaným dielom súvisia , alebo práce uložené správnymi orgánmi

ako dôsledok nekvalitného prevedenia prác.

**Čl. XI**

**Odstúpenie od zmluvy**

11.1 Ktorákoľvek zo zmluvných strán je oprávnená odstúpiť od zmluvy v  prípade, že druhá strana

podstatne poruší podmienky v  nej dohodnuté. Za podstatné porušenie sa považuje, okrem

prípadov v zmluve uvedených, aj nedodržiavanie zmluvne dohodnutých termínov, neodborný,

nekvalitný postup zhotoviteľa pri vykonávaní diela, na ktorý bol 2x a viac písomne upozornený

oprávnenou osobou objednávateľa.

11.2 Odstúpením od zmluvy zanikajú všetky práva a  povinnosti zmluvných strán vyplývajúce

z tejto zmluvy, okrem nárokov na náhradu škody, nárokov na zmluvné alebo

zákonné sankcie, riadne splneného čiastkového plnenia.

**Čl. XII**

**Záverečné ustanovenia**

12.1 Táto zmluva nadobúda platnosť dňom jej podpisu oprávnenými zástupcami oboch   
 zmluvných strán a  účinnosť dňom nasledujúcim po dni zverejnenia na webovej stránke

obstarávateľa. Zmluvné strany berú na vedomie, že ak by nedošlo k zverejneniu tejto zmluvy

v lehote do 3 mesiacov od jej uzavretia , platí, že k uzavretiu zmluvy nedošlo zo zákona. Na

uvedené účely udeľuje zhotoviteľ objednávateľov súhlas so zverejnením všetkých

identifikačných údajov.

12.2 Zmluvné strany sa zaväzujú ihneď písomne oznámiť druhej stane závažné skutočnosti, ktoré

nastali po podpise zmluvy a súvisia s predmetom zmluvy.

12.3 V prípade, ak pri riešení sporu nedôjde k dohode medzi zmluvnými stranami, každá   
 strana má právo sa obrátiť na súd. Zmluvné strany sa dohodli, že tento spor bude riešený podľa

slovenského práva na miestne príslušnom súde, v obvode ktorého má   
 objednávateľ sídlo.

12.4 Meniť alebo doplňovať obsah tejto zmluvy je možné len formou písomných číslovaných   
 dodatkov podpísaných oprávnenými zástupcami oboch zmluvných strán.

12.5 Táto zmluva je vyhotovená v 4 rovnopisoch, každý z nich má platnosť originálu. Objednávateľ

dostane 2 vyhotovenia a zhotoviteľ 2 vyhotovenia.

12.6 Zmluvné strany prehlasujú, že si zmluvu riadne prečítali, jej obsahu porozumeli a na znak

súhlasu ju slobodne, vážne a bez nátlaku podpísali.

12.7 Neoddeliteľnou súčasťou zmluvy sú Príloha č. 1. Ocenený výkaz výmer – rozpočet.

V Hosťovej, dňa .................... V................., dňa ....................

Za objednávateľa: Za zhotoviteľa:

Ing. Miroslav Brath

Starosta obce Hosťová